मतदान के बाद रात 12 बजे तक हुई दल की वापसी
शहर में चुनाव के बाद भी मतदान दलों की वापसी रात करीब 12 बजे तक होती रही। इतना ही नहीं निर्वाचन कार्य पूरा करने में रात करीब तीन बज गए थे। कल्याण कॉलेज सेक्टर-7 में बनाए गए स्ट्रांग रूम में सारे ईवीएम पहुंचने के बाद राजनीतिक पार्टियों की मौजूदगी में सील किया गया। इधर सबसे देर से कुरूद, जोरातराई, डाग बंगला जैसे क्षेत्रों के मतदान दल पहुंचे।
शहर के सभी 641 मतदान केंद्रों के दलों की वापसी रात करीब 12 बजे हो पाई। हालांकि उनके पहुंचने का क्रम रात करीब साढ़े आठ बजे शुरू हुआ, लेकिन सीमित काउंटर होने की वजह से दलों को अपनी बारी का इंतजार करना पड़ा। इस कारण ईवीएम जमा करने में समय लगा। आलम यह रहा कि ईवीएम को अलग-अलग जगहों पर रखकर पहले दल के कर्मियों ने भोजन किया। इसके बाद ईवीएम जमा कराया। इधर जानकारी के मुताबिक दूरस्थ क्षेत्रों के मतदान दलों ने सीधे कल्याण कॉलेज पहुंचने के बजाय पहले भोजना करना मुनासिब समझा। फिर कॉलेज पहुंचे। इसके बाद उन्होंने काउंटर में ईवीएम को जमा करवाया। सभी ईवीएम को कड़ी सुरक्षा में स्ट्रांग रूम में रखा गया है।
आज होगा मतगणना का रिहर्सल
भिलाई व जामुल में हुए निकाय चुनाव को लेकर मतगणना 31 दिसंबर को होना है। इसे लेकर 30 दिसंबर को सुबह 11 बजे से रिहर्सल किया जाएगा। इस दौरान सभी ड्यूटी लगाए गए कर्मी मौजूद रहेंगे। भिलाई के लिए कल्याण कॉलेज व जामुल के लिए पालिका दफ्तर में मतगणना की व्यवस्था की गई है। दोनों ही जगहों पर रिहर्सल किया जाएगा। सुरक्षा, ईवीएम खोलने से लेकर मतगणना तक की सारी प्रक्रिया बारी-बारी से दोहराई जाएगी। ताकि मुख्य दिन किसी प्रकार की दिक्कत सामने ना आए।
निकाय चुनाव
hin_Deva hin_Deva hin_Deva hin_Deva hin_Deva bho_Deva